EU bez jedinstvenog odgovora na svinjski grip
Umjesto donošenja konkretnih koraka kojima bi se zaustavilo širenje virusa u Evropi, EU podržava postojeće mjere, pozivajući države čla
Evropska unija za sada nema cjelovit odgovor na zarazu virusom koji se poput eksplozije širi svijetom. Umjesto toga, saopšteno je nakon večerašnjeg, vanrednog okupljanja evropskih ministara zdravlja, podržaće se sve do sada preduzete mjere, kao i one koje države članice namjeravaju poduzeti kako bi zaustavile širenje virusa. Broj slučajeva osoba zaraženih virusom svinjskog gripa rapidno raste iz dana u dan. Današnji podaci govore o 19 slučajeva oboljelih u članicama Unije - 10 u Španiji, 5 u Velikoj Britaniji, 3 u Njemačkoj i 1 u Austriji. U svim slučajevima sem jednog, zaražene osobe su putovale u Meksiko. Jedan jedini slučaj, u Španiji, je gdje je osoba zaražena kontaktom sa članom porodice. Podsjećamo, prije dva dana su bila zabilježena tek tri slučaja. To daje za pravo tvrdnjama nekih nezavisnih eksperata kako će u najskorije vrijeme skoro pola Evrope biti zaraženo novim virusom, koji u Evropi više ne zovu svinjski grip, već koriste njegovo naučno ime, A, odnosno H1N1. rekla je evropska komesaraka za zdravlje, Ipak, situacija je daleko od bezazlene. Iako se tješe uputama državama članicama i Evropskoj komisiji da pojačaju saradnju, razmjenu informacija, kontrolu i koordinaciju sa farmaceutskom industrijom, evropski ministri posredno priznaju da niko još uvijek ne može sagledati razmjere i ozbiljnost zaraze. Ministri su priznali da je na zatvorenopm dijelu sastanka rečeno kako je iz samo jedne od evropskih članica trenutno oko 5 hiljada turista u Meksiku. Umjesto konkretnih evropkih mjera, preovladava nada da će pomenuta članica, čije ime se drži u tajnosti “učiniti sve kako bi sigurno vratila svoje gradjane kući i, istovremeno, spriječila širenje zaraze na vlastitom tlu." Prećutno se stoga ostavlja mogućnost članicama Unije da, svaka za sebe, odluče da li će uvesti zabranu letova za Meksiko kao "nultu tačku gdje se virus pojavio", a takvu mjeru je pred sastanak najavila Francuska. Moguće je da će je slijediti i druge članice EU.